b"\n_START_ARTICLE_\nForst\xc3\xa6dernes Bank\n_START_PARAGRAPH_\nForst\xc3\xa6dernes Bank (eller FB) var en dansk bank, som blev etableret den 21. april 1902 i Taastrup vest for K\xc3\xb8benhavn af sagf\xc3\xb8rer Alfred S\xc3\xb8rensen og en kreds af erhvervsfolk, gartnere og g\xc3\xa5rdejere. Banken blev oprindeligt navngivet De k\xc3\xb8benhavnske Forst\xc3\xa6ders Bank, da Alfred S\xc3\xb8rensen \xc3\xb8nskede en bank, der omfattede alle de k\xc3\xb8benhavnske forst\xc3\xa6der og v\xc3\xa6re et alternativ for til hovedstadens store banker._NEWLINE_Banken havde i 2000'erne 20 afdelinger fordelt i hele K\xc3\xb8benhavn og 1 enkelt i Aarhus. De prim\xc3\xa6re konkurrenter var de st\xc3\xb8rste pengeinstitutter i Danmark._NEWLINE_I 2008 k\xc3\xb8bte Nykredit Forst\xc3\xa6dernes Bank og den administrerende direkt\xc3\xb8r er nu Peter Engberg Jensen. Banken fortsatte under brandet Forst\xc3\xa6dernes Bank, indtil den pr. 1. april 2010 blev fusioneret ind i Nykredit Bank._NEWLINE_Den fejlslagne overtagelse af Forst\xc3\xa6dernes Bank kostede Nykredit op mod 8 mia. kr. i \xc3\xa5rene efter overtagelsen."